- Hindi News
- National
- फेयरवेल में विवाद के बाद 10वीं के छात्र पर सहपाठियों का हमला, हालत नाजुक
फेयरवेल में विवाद के बाद 10वीं के छात्र पर सहपाठियों का हमला, हालत नाजुक
गांवडुगरी के 10वी के छात्र पर उसके सहपाठियों ने 20 से ज्यादा अज्ञात लोगों के साथ हमला कर गंभीर घायल कर दिया। सिविल अस्पताल में भर्ती प्रदीप सिंह निवासी डुगरी ने बताया कि वह सरकारी हाई स्कूल गढ़ीमट्टों में पढ़ता है। कुछ दिन पहले कक्षा में फेयरवैल पार्टी की तैयारी दौरान सहपाठी सुखविंदर कुमार ने उसके सिर से पटका उतार दिया। गुस्से में आकर उसे चांटा जड़ दिया। तीसरे दिन शनिवार को वह स्कूल से घर रहा था तो सुखविंदर ने सहपाठी वरुणदीप, हरदीप सिंह और मनीष सहोता सहित 20-22 साथियों के साथ हमला कर दिया। गंभीर घायल कर भाग गए। घायल प्रदीप के पिता रणजीत सिंह ने बताया कि सिविल के डॉक्टरों का कहना है कि बेटे को पीजीआई ले जाओ। पर मेरे पास तो पैसे नहीं। उधर, सिविल में आए युवक के बयान लेने आए एएसआई ओम प्रकाश ने कहा कि पत्रकारों से कहा कि खबर मत लगाओ। खबर लगने से आरोपी भाग जाएंगे। जब उनसे पूछा कि लड़के से मारपीट तो शनिवार हुई थी। पुलिस को उसी दिन सूचना दे दी तो आरोपी पकड़े क्यों नहीं। यह पूछने पर वह वहां से खिसक गए।
जांच के बाद करेंगे कार्रवाई : थाना प्रभारी
थानागढ़शंकर के अस्थायी थाना प्रभारी एएसआई अवतार सिंह ने कहा कि मामला ध्यान में है। जांच चल रही है। जो भी आरोपी होगा उसके खिलाफ कार्रवाई की जाएगी।
सिविल अस्पताल गढ़शंकर में घायल प्रदीप सिंह के साथ अभिभावक।
tgl_Latn sot_Latn mag_Deva mag_Deva hin_Deva hin_Deva hin_Deva hin_Deva